ماكس ڤيبير

ماكسيميليان كارل إميل ڤيبير (مزيود ف 21 أبريل 1864، توفى ف 14 يونيو 1920) صوسيولوڭ، توارخي و إيكونوميست سياسي ألماني. كايتعتابر من أهم لوجوه ف تطور الصوسيولوجيا و لعولوم الجتيماعية بشكل عام. لأفكار ديالو باقين كايأترو ف النظرية و لأبحات الجتيماعية.

تزاد ڤيبير ف مدينة إرفورت ف ألمانيا، و قرا لقانون و التاريخ ف برلين، ڭوتينڭن و هايدلبيرڭ. بعدما حصل على الدوكتورا ف لقانون ف 1889 و ديپلوم د التأهيل د لؤستادية habilitation ف 1891، قرّا ف برلين، فرايبورڭ و هايدلبيرڭ. تجوج ب بنت عمتو ماريان شنيتڭر عاماين موراها. ف 1897، طراتلو أزمة نفسية بعدما توفى بّاه مور مدابزة بيناتهم. ڤيبير حبس من التدريس و سافر تال لبدية ديال عقد 1900. رجع ل طبيعتو من بعد، و ألّف كتاب لأخلاق لپروطيستانتية و روح الراسمالية. ف لوقت ديال لحرب لعالمية اللولة، كان ف اللول كايساند لمجهودات لحربية ديال ألمانيا، ولايني عاود ولّى كاينتاقدها و كايدعم الديموقراطية. دار محاضرات على لكاريير د الصيونص و لكاريير د السياسة. مور لحرب، عاون ڤيپير ف تأسيس لحيزب الديموقراطي لألماني (مابقاش دابا)، و ترشّح ل منصب سياسي و فشل ف لإنتخابات. كان مستشار ف لكتابة ديال دستور جمهورية ڤايمار. بعدما فقد لأمال ف السياسة، رجع للتدريس ف ڤيينا و مونشن. توفى بسباب مرض الرية ف 1920 على عمر د 56 عام، غالباً حيت تصاب ب لإنفلوانزا الصبليونية. كتابو "لقتيصاد و لمجتمع" بقى ماكاملش.

واحد من أهم لمشاغل لفكرية ديال ڤيبير كان هوّ لفهم ديال لپروصيات د التعقلين rationalization، التعلمين secularization و فقدان الشوفة السحرية د لعالم disenchantment. و حطّ تيز بلي هاد لپروصيات متعلّقين ب طلوع الراسمالية و لعصرانية modernity. ڤيبير زاد بلي لأخلاق د لخدمة لپروطيستانتية أتّرو ف لمصاوبة د الراسمالية ف كتابو لأخلاق لپروطيستانتية و روح الراسمالية. ألّف موراها لأخلاق لقتيصادية د أديان لعالم، لي بقشش فيه ف لأديان ديال الشينوا و لهند، و ليهودية لقديمة. ڤيبير ڭال بلي الدولة كاتّميّز ب لمونوپولي د لعنف، و صنّف السلطة الجتيماعية ل تلاتة د النواع: السلطة د لكاريزما، السلطة التقليدية و السلطة لعقلانية لقانونية. ساهم ڤيبير بزاف ف الصوسيولوجيا لقتيصادية، الصوسيولوجيا السياسية و الصوسيولوجيا د الدين.

مور لموت ديالو، التوجه لڤيبيري عانى من اللاستقرار ديال جمهورية ڤايمار و طلوع ألمانيا النازية. مور لحرب، بدات لخدمة لأكاديمية على أفكارو و نظرياتو كاتبان، ب قيادة طالكوط پارصونز Talcott Parsons. ف لقرن 20 طلعات الشعبية ديال ڤيبير بعدما الطرجمات د لأعمال ديالو ولاو متاحين ل عدد كبر ديال لأكاديميين، لي بداو كايتفاعلو معا أفكارو. بزاف ولاو كايشوفوه من لبّاوات لمؤسسين ديال الصوسيولوجيا، بحال كارل ماركس و إميل دوركايم.

 مصادر 

 بيبليوڭرافيا عامة 


















































































































 زيد قرا 


























تصنيف:وفيات 1920
تصنيف:زيادة 1864
تصنيف:فيلسوف ألماني